

**Кеден одағы Комиссиясының 2011 жылғы 7 сәуірдегі № 607 шешіміне өзгерістер енгізу туралы**

Еуразиялық экономикалық комиссия Алқасының 2016 жылғы 2 ақпандағы № 15 шешімі

      Санитариялық, ветеринариялық-санитариялық және карантиндік фитосанитариялық шараларды қолдану туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 2 қосымша) 17-тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 2 қосымшаның 19-тармағына сәйкес Еуразиялық экономикалық комиссияның Алқасы шешті:

      1. Қосымшаға сәйкес Кеден одағы Комиссиясының "Еуразиялық экономикалық одақтың кедендік аумағына үшінші елдерден әкелінетін бақылаудағы тауарларға арналған бірыңғай ветеринариялық сертификаттардың нысандары туралы" 2011 жылғы 7 сәуірдегі № 607 шешіміне өзгерістер енгізілсін.

      2. Кеден одағы Комиссиясының 2011 жылғы 7 сәуірдегі № 607 шешіміне сәйкес дайындалған, осы Шешім күшіне енгенге дейін шығарылған ветеринариялық сертификаттардың бланкілері 2016 жылғы 1 маусымға дейін пайдаланылады деп белгіленсін.

      3. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

|  |  |
| --- | --- |
|  | Еуразиялық экономикалық комиссия Алқасының 2016 жылғы 2 ақпандағы № 15 шешіміне ҚОСЫМША |

**Кеден одағы Комиссиясының 2011 жылғы 7 сәуірдегі № 607 шешіміне енгізілетін ӨЗГЕРІСТЕР**

      1. Мынадай мазмұндағы 44-тармақпен толықтырылсын:

      "44. Еуразиялық экономикалық одақтың кедендік аумағына экспортталатын шошқа эмбриондарына ветеринариялық сертификат (№ 44 нысан) (қоса беріліп отыр).".

      2. Көрсетілген Шешіммен бекітілген Бірыңғай сертификаттардың нысандарында:

      а) 35-нысанның 4.4-тармағындағы "Жануардан алынған шикізат" деген сөздер "Жем-шөп және жем-шөп қоспаларын өндіру процесінде пайдаланылатын шикізат" деген сөздермен ауыстырылсын;

      б) 36-нысанның 4.5-тармағында "Шикізат" деген сөз "Жем-шөп және жем-шөп қоспаларын өндіру процесінде пайдаланылатын шикізат" деген сөздермен ауыстырылсын;

      в) мынадай мазмұндағы Еуразиялық экономикалық одақтың кедендік аумағына экспортталатын шошқа эмбриондарына ветеринариялық сертификатпен (№ 44 нысан) толықтырылсын:

|  |  |
| --- | --- |
|  | **"№ 44 нысан** |

|  |  |  |  |  |  |  |
| --- | --- | --- | --- | --- | --- | --- |
| 1. Жеткізу сипаттамасы | | | | 1.7. Сертификат № \_\_\_\_\_\_\_\_\_\_\_\_\_\_\_\_\_\_\_ | | |
| 1.1. Жүк жөнелтушінің атауы және мекенжайы: | | | | Еуразиялық экономикалық одақтың кедендік аумағына экспортталатын шошқа эмбриондарына ветеринариялық сертификат | | |
| 1.2. Жүк алушының атауы және мекенжайы: | | | |
| 1.3. Эмбриондар саны: | | | | 1.8. Тауар шығарылған ел: | | |
| 1.4. Орындар (контейнерлер) саны: | | | |
| 1.9. Экспорттаушы елдің құзыретті ведомствосы: | | |
| 1.5. Көлік контейнеріндегі идентификациялық таңбалау: | | | |
| 1.10. Сертификат берген экспорттаушы елдің мекемесі: | | |
| 1.6. Көлік:  (вагон, автомашина, контейнер, ұшақ рейсінің №, кеменің атауы) | | | |
| 1.11. Транзит елі (елдері): | | |
| 1.12. Кедендік шекара арқылы тауарларды өткізу пункті: | | |
| 2. Эмбриондардың донорлары – аналық шошқалар туралы ақпарат | | | | | | |
| Р/с  № | Аты немесе идентификациялық нөмірі | Туған күні | Тұқымы | | Эмбрион алынған күн | Эмбриондар саны |
| 1. |  |  |  | |  |  |
| 2. |  |  |  | |  |  |
| 3. |  |  |  | |  |  |
| 4. |  |  |  | |  |  |
| 5. |  |  |  | |  |  |
| 5-еуден көп жануардың эмбриондарын тасымалдау кезінде тізімдеме жасалады, оған экспорттаушы елдің мемлекеттік/ресми ветеринариялық дәрігері қол қояды және ол осы сертификаттың ажырамасы бөлігі болып табылады. | | | | | | |
| 3. Саулығының жай-күйі туралы ақпарат  Мен, төменде қол қойған мемлекеттік/ресми ветеринариялық дәрігер мынаны куәландырамын:  3.1. Еуразиялық экономикалық одақтың кедендік аумағына экспортталатын шошқа эмбриондары асыл тұқымды сау жануарлардан алынған. Аталық шошқалар соңғы 40 күн бойы сперма іріктеу орталықтарында және (немесе) жасанды ұрықтандыру орталықтарында, ал эмбриондардардың донолары – аналық шошқалар жануарлардың жұқпалы ауруларынан таза жасанды ұрықтандыру шаруашылықтарында және (немесе) орталықтарында ұсталды, туғанынан бастап немесе сперма немесе эмбрион алынғанға дейін кемінде 6 ай экспорттаушы елде болды және соңғы 12 ай ішінде елге әкелінген жануарлармен байланысы болған жоқ. | | | | | | |
| 3.2. Еуразиялық экономикалық одақтың кедендік аумағына экспортталатын шошқа эмбриондары регионализацияға сәйкес жануарлардың мынадай жұқпалы ауруларынан таза елдерден немесе әкімшілік аумақтардан шығады:  шошқаның африкалық обасы – соңғы 36 ай бойы;  аусыл, шошқаның классикалық обасы – соңғы 12 бойы;  шошқаның везикулярлық ауруы – соңғы 24 ай бойы. | | | | | | |
| 3.3. Эмбриондардың донорлары – аналық шошқаларды ұрықтандыруға арналған сперма Кеден одағы комиссиясының "Кеден одағында ветеринариялық-санитариялық шараларды қолдану туралы" 2010 жылғы 18 маусымдағы № 317 шешімімен бекітілген Ветеринариялық бақылауға (қадағалауға) жататын тауарларға қойылатын бірыңғай ветеринариялық (ветеринариялық-санитариялық) талаптардың 8-тарауының талаптарына сай келеді. | | | | | | |
| 3.4. Еуразиялық экономикалық одақтың кедендік аумағына экспортталатын шошқаның эмбриондары жануарлардың мынадай жұқпалы ауруларынан таза шошқаның эмбриондарын алу жөніндегі шаруашылықтардан және (немесе) жасанды ұрықтандыру орталықтарынан шығады:  туберкулез, бруцеллез, шошқаның репродуктивтік-респираторлық синдромы, шошқаның тексовирусты энцефаломиелиті (Тешен ауруы немесе шошқаның энтеровирусты энцефаломиелиті) – соңғы 6 ай ішінде;  Ауески ауруы (жалған құтыру) – соңғы 12 ай ішінде;  лептоспироз – соңғы 3 ай ішінде;  күйдіргі – соңғы 20 күн ішінде. | | | | | | |
| 3.5. Эмбриондардың донорлары – аналық шошқалар 12 ай ішінде 1 реттен сиретпей зертханаларда (белгіленген тәртіппен аккредиттелген немесе сертификатталған) ХЭБ ұсынған әдістермен (болған кезде) мынадай ауруларға кері нәтижесі бар тестілеуден өткен (тестілеу әдісі мен күнін көрсету керек):  шошқаның классикалық обасы;  Ауески ауруы;  шошқаның репродуктивтік-респираторлық синдромы;  вирустық трансмиссиялық гастроэнтерит;  шошқаның везикулярлық ауруы;  туберкулез;  бруцеллез;  лептоспироз;  хламидиоз. | | | | | | |
| 3.6. Эмбриондардың донорлары – аналық шошқалардан эмбриондар алынғаннан кейін олар кемінде 30 күн ветеринариялық дәрігердің қадағалауында болды. | | | | | | |
| 3.7. Шошқа эмбриондары ХЭБ кодексінің ұсынымдарына сәйкес іріктеліп, сақталды және тасымалданады. | | | | | | |
| 3.8. Көлік құралы экспорттаушы елде қабылданған қағидаларға сәйкес іріктеліп, дайындалды. | | | | | | |

|  |
| --- |
| Орын \_\_\_\_\_\_\_\_\_\_\_\_\_\_\_      Күні \_\_\_\_\_\_\_\_\_\_\_\_\_\_\_ Мөр  Мемлекеттік/ресми ветеринариялық дәрігердің колы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Т. А. Ә. және лауазымы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| Ескертпелер: | 1. Қолы мен мөр бланкінің түсінен ерекшеленуге тиіс.  2. Ветеринариялық сертификат орыс тілінде, сондай-ақ экспорттаушы елдің тілінде және (немесе) ағылшын тілінде ресімделеді.". |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК